**Günther Adolf Ferdinand "Hans" von Kluge** (30 Oktober 1882 - 17 Ogos 1944) ialah seorang Fil Marsyal Jerman semasa Perang Dunia Kedua. Beliau dilahirkan ke dalam sebuah keluarga tentera Prusia di Posen (sekarang Poznan, Poland) pada tahun 1882, Kluge menjadi seorang pegawai staf am dengan pangkat kapten pada tahun 1916 semasa Pertempuran Verdun. Beliau adalah salah seorang dari 12 Jeneral yang dinaikkan pangkat dalam Upacara Fil Marsyal 1940 dan merupakan pegawai kanan ke-7 dalam senioriti Tentera Darat Jerman. *Generalleutnant* Wolfgang von Kluge merupakan adik bongsunya, dan seorang lagi pegawai Jerman, *Oberstleutnant* Karl Ernst Rahtgens, pula ialah anak saudaranya.

Kluge terlibat dalam kempen peperangan di barisan Barat dan Timur, dan telah dianugerahi Salib Besi Kesatria berserta Daun Oak dan Pedang (Bahasa Jerman: *Ritterkreuz des Eisernen Kreuzes mit Eichenlaub und Schwerten*). Walaupun Kluge bukanlah seorang konspirator yang aktif dalam percubaan membunuh Adolf Hitler, anak buahnya turut serta, dan Kluge sendiri sebelum ini terlibat dengan penentangan tentera Jerman. Beliau membunuh diri pada 17 Ogos 1944, selepas digantikan selaku Panglima Tertinggi Barat *(Oberbefehlshaber West)* oleh Walter Model dan dipanggil pulang ke Berlin untuk bermesyuarat dengan Hitler selepas rampasan kuasa yang gagal.

Kerjaya awal
------------

Semasa Perang Dunia I, beliau merupakan seorang pegawai staf am dan pada tahun 1916 terlibat dalam Pertempuran Verdun. Menjelang tahun 1936 beliau adalah seorang leftenan jeneral (Jerman: *Generalleutnant*), dan pada tahun 1937 mengambil alih pemerintahan Kumpulan Markas 6.

Perang Dunia II
---------------

### Penyerbuan Poland dan Perancis

Selaku panglima Kumpulan Markas 6, yang dinamakan semula Tentera Darat 4, Kluge memimpin ketumbukan ini kedalam Poland pada September 1939. Meskipun beliau menentang pelan permulaan Jerman untuk menyerang Perancis, beliau memimpin serangan Tentera Darat 4 menerusi hutan Ardennes yang mengakibatkan kejatuhan Perancis. Kluge telah dinaikkan pangkat ke Generalfeldmarschall pada 19 Julai 1940.

### Kesatuan Soviet

Kluge sekali lagi memerintah Tentera Darat 4 pada pembukaan Operasi Barbarossa, yang mana beliau membangkitkan hubungan yang tegang dengan orang bawahannya Heinz Guderian mengenai isu-isu taktikal semasa operasi, menuduh Guderian selalu mengingkari arahan-arahannya. Pada 29 Jun 1941, von Kluge mengeluarkan arahan, 'Wanita yang memakai uniform akan ditembak.'

Baton Marsyal von Kluge 
Selepas Fedor von Bock dipecat dari tugasnya sebagai panglima Kumpulan Tentera Darat Tengah pada Disember 1941, Kluge telah menggantikannya dan memimpin kumpulan tentera darat itu hingga beliau mengalami kecederaan pada Oktober 1943. Kluge kerap kali menaiki kapal terbang untuk memeriksa divisyen-divisyen dibawah pemerintahannya dan kadangkala menghilangkan kebosanannya semasa penerbangan dengan memburu rubah dari udara - satu cara yang jelas bukan tradisi. Pada 30 Oktober 1942, Kluge adalah penerima satu sogokan yang besar daripada Hitler yang mengepos surat dengan ucapan selamat berserta sekeping cek besar yang dibuat untuknya dari perbendaharaan Jerman dan berjanji segala kos membaik pulih estetnya akan ditanggung oleh perbendaharaan Jerman. Kluge mengambil wang tersebut, tetapi selepas menerima kritikan pedas daripada ketua stafnya, Henning von Tresckow, yang memarahinya kerana rasuah ini, beliau bersetuju untuk menemui Carl Friedrich Goerdeler pada November 1942. Kluge berjanji dengan Goerdeler yang dia akan menangkap Hitler di masa yang lain jika Hitler datang ke Barisan Timur, tetapi apabila menerima "hadiah" lagi dari Hitler, menukar fikirannya dan memutuskan untuk kekal setia. Hitler, seperti tahu yang Kluge tidak berpuas hati dengan kepimpinannya menganggap "hadiah"nya sebagai hak beliau untuk mendapat kesetiaan penuh Kluge. Pada 27 Oktober 1943, Kluge telah mengalami kecederaan teruk apabila keretanya terbalik di laluan Minsk-Smolensk. Beliau tidak dapat kembali bertugas sehingga Julai 1944. Selepas pemulihannya beliau menjadi Panglima Tertinggi tentera Jerman di Barisan Barat (*Oberbefehlshaber West* atau singkatan *OB West*) menggantikan Gerd von Rundstedt.

### Perancis dan Barisan Barat

Von Kluge di barisan Barat pada Julai 1944
Di antara Jun dan Julai 1944, sewaktu penyerbuan Normandy oleh tentera Bersekutu, Erwin Rommel memerintah Kumpulan Tentera Darat B dibawah Fil Marsyal von Rundstedt. Rommel diberi kuasa merancang penyerangan balas Jerman untuk menolak kembali tentera Bersekutu ke pantai. Pada 5 Julai, Kluge menggantikan Rundstedt, kerana disebabkan Rundstedt menyokong rundingan dengan pihak Bersekutu. Dua minggu kemudian, Fil Marsyal Rommel telah tercedera dan Kluge juga diarah mengambil alih sebagai panglima Kumpulan Tentera Darat B, yang mana tentera von Kluge disekitar bandar Falaise telah dikepung oleh gabungan ketumbukan-ketumbukan darat Amerika,British,Kanada dan Poland. Pada Ogos, selepas percubaan rampasan kuasa Claus von Stauffenberg gagal, Kluge telah dipanggil pulang ke Berlin dan digantikan oleh Fil Marsyal Model.

### Penentangan terhadap Hitler

Seorang tokoh utama penentang tentera Jerman, von Tresckow, berkhidmat sebagai ketua stafnya dalam Kumpulan Tentera Darat Tengah. Kluge juga turut terlibat dalam penentangan tentera. Beliau mengetahui rancangan Tresckow untuk menembak Hitler semasa satu lawatan ke Kumpulan Tentera Darat Tengah, ini telahpun diberitahu oleh bekas orang bawahannya, Mejar Georg von Boeselager, yang sekarang berkhidmat dengan Tresckow. Pada saat-saat akhir, Kluge menggugurkan rancangan Tresckow. Boeselager kemudian membuat andaian bahawa disebabkan ketiadaan Heinrich Himmler bersama Hitler, Kluge pula berasa takut jika tanpa menghapuskan Himmler sekali, ia akan mencetuskan perang saudara antara SS dan Wehrmacht. 

Semasa percubaan Stauffenberg untuk membunuh Hitler pada 20 Julai, Kluge adalah Panglima Tertinggi Barat dengan markas di La Roche-Guyon. Panglima Tentera Jerman di Perancis, Jeneral Karl-Heinrich von Stülpnagel, dan orang bawahannya Kolonel Luftwaffe Caesar von Hofacker - yang juga sepupu Stauffenberg - datang menemui Kluge. Stulpnagel baru sahaja mengarahkan penahanan unit-unit SS di Paris. Kluge sudahpun tahu bahawa Hitler terselamat dari cubaan bunuh dan enggan memberikan sebarang bantuan. "Ja - wenn das Schwein tot wäre!" ("Ya - jika babi tu mati!") katanya. Pada 17 Ogos, beliau telah digantikan oleh Model dan dipanggil pulang ke Berlin bagi menghadiri satu mesyuarat bersama Hitler selepas rampasan kuasa tersebut gagal; beranggapan bahawa Hitler akan menghukumnya sebagai seorang konspirator, beliau membunuh diri dengan menelan racun sianida di Metz pada hari yang sama. Beliau meninggalkan Hitler sepucuk surat dimana beliau menasihatkan Fuhrer supaya berdamai dan "menghentikan perjuangan yang sia-sia apabila perlu...". Hitler dilaporkan menyerahkan surat tersebut kepada Kolonel Jeneral Alfred Jodl dan memberi komen,"Ada sebab-sebab yang kukuh untuk mengesyaki bahawa jika Kluge tidak membunuh diri dia akan ditangkap jua".

Askar-askar dan rakan-rakan sejawatannya menggelarkan Gunther von Kluge sebagai *der kluge Hans* ("Si Pintar Hans"). *Hans* bukanlah sebahagian daripada nama kristiannya, tetapi satu nama gelaran yang diperolehi pada awal kerjayanya yang mengagumi kepintaran beliau (*klug* dalam bahasa Jerman ialah "pintar"). Ia merujuk kepada "Si Pintar Hans", seekor kuda yang menjadi terkenal dengan keupayaan jelasnya melakukan aritmetik.

Tarikh kenaikkan pangkat
------------------------

* *Leutnant* - 22 Mac 1901
* *Oberleutnant* - 16 Jun 1910
* *Hauptmann* - 2 Ogos 1914
* *Major* - 1 April 1923
* *Oberstleutnant* - 1 Julai 1927
* *Oberst* - 1 Februari 1930
* *Generalmajor* - 1 Februari 1933
* *Generalleutnant* - 1 April 1934
* *General der Artillerie* - 1 Ogos 1936
* *Generaloberst* - 1 Oktober 1939
* *Generalfeldmarschall* - 19 Julai 1940

Generalmajor von Kluge pada tahun 1933

Anugerah kebesaran
------------------

* Iron Cross (1914) Kelas 1 dan 2
* Pingat Kesatria Darjah Kerabat Diraja Hohenzollern berserta Pedang
* Darjah Kepujian Tentera Bavaria Kelas 4 berserta Pedang
* Salib Kepujian Tentera Grand Duke Mecklenburg-Schwerin Kelas 2
* Medal Kepujian Oldenburg bagi Penyelamatan dari Bahaya
* Darjah Mahkota Besi Austria Kelas 3 berserta Bintang Perang
* Pingat Kepujian Tentera Austria-Hungary Kelas 3 berserta Bintang Perang
* Lencana Pesawat Pemerhati Diraja Prusia
* Lencana Cedera warna Hitam: 1918
* Pingat Kehormatan Pejuang (1934)
* Pingat Khidmat Lama Angkatan Tentera Kelas 4 hingga Kelas 1
* Medal Peringatan Anschluss 13 Mac 1938
* Medal Peringatan Sudetenland 1 Oktober 1938
* Pingat Semat Iron Cross (1939) Kelas 1: 17 September 1939
* Pingat Semat Iron Cross (1939) Kelas 2: 5 September 1939
* Knight Cross of the Iron Cross: 30 September 1939
* Pingat Barisan Timur bagi Perang Musim Sejuk 1941-1942
* Darjah Daun Oak bagi Knight Cross of the Iron Cross: 18 Januari 1943
* Darjah Pedang bagi Knight Cross of the Iron Cross: 29 Oktober 1943
* Nama Kluge disebut empat kali dalam Wehrmachtbericht (Laporan Kemajuan Angkatan Tentera) iaitu pada 7 Ogos 1941, 18 Oktober 1941, 19 Oktober 1941 dan 3 September 1943. Ini membolehkan beliau tersenarai dalam Daftar Kehormat Tentera Darat Jerman. (Orang-orang atau unit-unit tentera yang disebut dalam Wehrmachtbericht dianggap satu penghormatan besar tentera dan dipandang tinggi)

Lihat juga
----------

Fil Marsyal dan Laksamana Besar Jerman

* Hermann Goering (kemudian Marsyal Empayar)
* Werner von Blomberg
* Gerd von Rundstedt
* Erich Raeder
* Fedor von Bock
* Wilhelm Ritter von Leeb
* Walther von Brauchitsch
* Wilhelm Keitel
* Walther von Reichenau
* Erwin von Witzleben
* Albert Kesselring
* Hugo Sperrle
* Wilhelm List
* Erhard Milch
* Eduard Freiherr von Bohm-Ermolli
* Erwin Rommel
* Georg von Kuchler
* Erich von Manstein
* Friedrich Paulus
* Ernst Busch
* Ewald von Kleist
* Maximilian Freiherr von Weichs
* Karl Donitz
* Wolfram Freiherr von Richthofen
* Walter Model
* Ferdinand Schorner
* Robert Ritter von Greim
* Plot 20 Julai

Bibliografi
-----------

* Berger, Florian (1999). *Mit Eichenlaub und Schwertern. Die höchstdekorierten Soldaten des Zweiten Weltkrieges* (dalam bahasa German). Vienna, Austria: Selbstverlag Florian Berger. ISBN 978-3-9501307-0-6. Unknown parameter `|trans_title=` ignored (bantuan)CS1 maint: unrecognized language (link)
* Fellgiebel, Walther-Peer (2000). *Die Träger des Ritterkreuzes des Eisernen Kreuzes 1939–1945 – Die Inhaber der höchsten Auszeichnung des Zweiten Weltkrieges aller Wehrmachtsteile* (dalam bahasa German). Friedberg, Germany: Podzun-Pallas. ISBN 978-3-7909-0284-6. Unknown parameter `|trans_title=` ignored (bantuan)CS1 maint: unrecognized language (link)
* Hoffman, Peter, (tr. Richard Barry) (1977). *The History of the German Resistance, 1939–1945*. Cambridge, MA: MIT Press. ISBN 0-7735-1531-3.
* Knopp, Guido (2007). *Die Wehrmacht: Eine Bilanz*. C. Bertelsmann Verlag. München. ISBN 978-3-570-00975-8.
* Schaulen, Fritjof (2004). *Eichenlaubträger 1940 – 1945 Zeitgeschichte in Farbe II Ihlefeld - Primozic* (dalam bahasa German). Selent, Germany: Pour le Mérite. ISBN 978-3-932381-21-8. Unknown parameter `|trans_title=` ignored (bantuan)CS1 maint: unrecognized language (link)
* Scherzer, Veit (2007). *Die Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives* (dalam bahasa German). Jena, Germany: Scherzers Miltaer-Verlag. ISBN 978-3-938845-17-2. Unknown parameter `|trans_title=` ignored (bantuan)CS1 maint: unrecognized language (link)
* Shirer, William L. (1990). *The Rise and Fall of the Third Reich*. New York: Simon and Schuster. ISBN 0-671-72868-7.
* Thomas, Franz (1997). *Die Eichenlaubträger 1939–1945 Band 1: A–K* (dalam bahasa German). Osnabrück, Germany: Biblio-Verlag. ISBN 978-3-7648-2299-6. Unknown parameter `|trans_title=` ignored (bantuan)CS1 maint: unrecognized language (link)
* *Die Wehrmachtberichte 1939–1945 Band 1, 1. September 1939 bis 31. Dezember 1941* (dalam bahasa German). München, Germany: Deutscher Taschenbuch Verlag GmbH & Co. KG. 1985. ISBN 978-3-423-05944-2. Unknown parameter `|trans_title=` ignored (bantuan)CS1 maint: unrecognized language (link)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Günther von Kluge*** |


|  |  |
| --- | --- |
|  | Wikiquote mempunyai koleksi petikan mengenai: ***Günther von Kluge*** |

* Günther von Kluge @ Geocities
* Hans Günther von Kluge
* Burial of Günther von Kluge in Böhne
* Günther von Kluge – Generalfeldmarschall and Gutsherr von Böhne

| Pegawai tentera
 |
| --- |
|
| Didahului oleh**tiada** | **Panglima *4. Armee***1 Disember 1938 – 19 Disember 1941 | Diikuti oleh:**General der Gebirgstruppe Ludwig Kübler** |
|
| Didahului oleh**Generalfeldmarschall Fedor von Bock** | **Panglima *Heeresgruppe Mitte***19 Disember 1941 – 12 Oktober 1943 | Diikuti oleh:**Generalfeldmarschall Ernst Busch** |
|
| Didahului oleh**Generalfeldmarschall Gerd von Rundstedt** | **Panglima *Heeresgruppe D***2 Julai 1944 – 15 Ogos 1944 | Diikuti oleh:**Generalfeldmarschall Gerd von Rundstedt** |
|
| Didahului oleh**Generalfeldmarschall Gerd von Rundstedt** | ***Oberbefehlshaber West***2 Julai 1944 – 16 Ogos 1944 | Diikuti oleh:**Generalfeldmarschall Walter Model** |
|
| Didahului oleh**Generalfeldmarschall Erwin Rommel** | **Panglima *Heeresgruppe B***19 Julai 1944 – 17 Ogos 1944 | Diikuti oleh:**Generalfeldmarschall Walter Model** |

| * l
* b
* s
Fil Marsyal dan Laksamana Besar Jerman dalam Perang Dunia II |
| --- |
| Field Marshals(*Generalfeldmarschall*) | 

|  |  |
| --- | --- |
| Heer | 
* Werner von Blomberg
* Fedor von Bock
* Eduard Freiherr von Bohm-Ermolli (kehormat)
* Walther von Brauchitsch
* Ernst Busch
* Wilhelm Keitel
* Ewald von Kleist
* Gunther von Kluge
* Georg von Kuchler
* Wilhelm Ritter von Leeb
* Wilhelm List
* Erich von Manstein
* Walter Model
* Friedrich Paulus
* Walther von Reichenau
* Erwin Rommel
* Gerd von Rundstedt
* Ferdinand Schorner
* Maximilian Freiherr von Weichs
* Erwin von Witzleben

 |
| Luftwaffe | 
* Hermann Goering (Reichsmarschall)
* Robert Ritter von Greim
* Albert Kesselring
* Erhard Milch
* Wolfram Freiherr von Richthofen
* Hugo Sperrle

 |

 |
| Grand Admirals(*Grossadmiral*) | 

|  |  |
| --- | --- |
| Kriegsmarine | 
* Karl Donitz
* Erich Raeder

 |

 |